Fortuna Hjørring skulle måske overveje at få lagt en kunstgræsbane på hjemmebanen i Hjørring. For efter lørdagens kamp på udebane mod HB Køge i Gjensidige Kvindeligaen tyder meget på, at det nordjyske kvindehold befandt sig særlig godt på netop det underlag. Bedst over 90 minutter Fortuna Hjørrings piger var nemlig bedst over de 90 minutter i sæsonens sidste kamp. De endte dog med at tabe ufortjent 0-1 til dette års mesterskabshold HB Køge. Over 2000 tilskuere så med i bragende solskin, da HB Køge kunne lade sig hylde som danske mestre, mens Fortuna-kvinderne fik hængt sølvmedaljerne over halsen. Efter kampen og andenpladsen i ligaen satte træner Brian Sørensen ord på, hvor stolt han var over det arbejde, der bliver gjort i Fortuna Hjørring. Et arbejde, han selv har haft en stor andel i – lige indtil nu. For efter sommerferien tiltræder han som træner i Everton i England. TV2 Nord talte også med Fortunas Sofie Lundgaard efter kampen. Hør, hvad hun har at sige:

Referat:
Selvom Fortuna Hjørring tabte 0-1, kunne de alligevel lade sig hylde som sølvvindere.